**Diplomatische Transkription der Hartmann-Strophen der Handschrift C**

Ohne Rücksicht auf den Autornamen 60 farbige Initialen, 57 zwei Zeilen hoch, 2 drei Zeilen hoch (I: Bl. 185ra = I,3; Bl. 186rb = VIII,3), 1 vier Zeilen hoch (S: Bl. 185ra = I,1), durch alternierende rote und blaue Farben in 18 Lieder gegliedert (I und V gespalten; V, VI und XVIII zusammengezogen):

Rot: I,1–3 + I,5 = 4 Strophen

Blau: III,3 + III,1 + III,2 + III,6 + III,4 + III,5 = 6 Strophen

Rot: I,4 = 1 Strophe

Blau: IV,1–2 = 2 Strophen

Rot: II,1–3 = 3 Strophen

Blau: V,1–4 + VI,1 (Fehler) + XVIII,1–5 = 10 Strophen

Rot: VII,1–3 = 3 Strophen

Blau: VIII,1–3 = 3 Strophen

Rot: V,5–6 = 2 Strophen

Blau: IX,1–3 = 3 Strophen

Rot: X,1-2 = 2 Strophen

Blau: XI,1–2 = 2 Strophen

Rot: XII,1–3 = 3 Strophen

Blau: XIII,1-3 = 3 Strophen

Rot: XIV,1–4 = 4 Strophen

Blau: XV,1–3 = 3 Strophen

Rot: XVI,1–3 = 3 Strophen

Blau: XVII,1–3 = 3 Strophen

Grundlage C: C) [[abrufbar](https://digi.ub.uni-heidelberg.de/diglit/cpg848/0365)]

xlii Her walther von der vogelweide. [4v]

[…]

lvii Her Hartman von oͮwe. [5r]

[…]

Her walther vo͂ der vogelweide. .xlij. [124r]

[…]

Sit das ich eigenlichen [144rb]

ſol· die wile ich lebe ir ſin vndertan·

vñ ſi mir mag wol gebvͤzzen den kvm⸝

ber den ich dvrch ſi han· gelitten vñ iem9

alſo liden můs· das mich enmag getroͤſte͂

nieman ſi entvͦs· ſo ſol ſi niemen den die⸝

neſt min· vñ bewar dar vnder micht·

das ſi ſich an mir oͮch verſvme ſich niht·

[…]

Her Hartman vo͂ Owe. Lvii. [184v]

[…]

Sit ich den ſvmer trůc rù⸝ [185ra]

we vñ klage͂· ſo iſt zefroͤi⸝

den min troſt niht ſo gůt·

min ſanc ſùle des winters

wapen tragen· dc ſelbe tůt oͮch min ſe⸝

nender mvͦt· wie lùtzel mir min ſtete

liebes tůt· wan ich vil gar an ir v9ſumet

han· die zit den dienſt dar zvͦ de͂ lan⸝

gen wan· ich wil ir anders vngeflvͦchet

lan· wan alſo ſi hat niht wol ze mir

Wolte ich den haſſen der ⸿ getan·

mir liebe tůt· ſo moͤht ich wol mi͂⸝

ſelbes vient ſin· vil wandels hat der

lip vñ oͮch der mvͦt· dc iſt an mine͂ vn⸝

gelùke worden ſchin· min frowe gert

min niht dù ſchulde iſt min· ſit ſinne

machent ſchadehaften man· vñ vnſin

ſtete ſelde nie gewan· ob ich mit ſinne͂

niht gediene͂ kan· da bin ich alt9ſeine

ſchuldic an·

Ich han des reht dc min lip truric ſi· wa͂

mich twinget ein vil ſendù not· ſwc

froiden mir vo͂ kinde wonte bi· die

ſint v9zinſet als es got gebot· mich

hat beſw9et mines h9ren tot· dar zvͦ

ſo truͤbet mich ein varende leit· mir

hat ein wip genade wider ſeit· der ich

gedienet han mit ſtetekeit· ſit d9 ſtvn⸝

de dc ich vf mime ſtabe·

Si hat mich nach wane vnrehte er⸝

kant· do ſi mich vo͂ erſte diene͂ lies·

dur dc ſi mich ſo wandelberen vant·

min wandel vn͂ ir wiſheit mich v9ſtieſ·

ſi hat geleiſtet ſwas ſi mir gehies· ſwc

ſi mir ſolde des bin ich gewert· er iſt

ein tvmp man der iht anders gert· ſi

londe mir als ich ſi duhte wert· min

ſleht niht and9s wan min ſelbes ſwert·

Was ſolte ich arges vo͂ ir ſage͂· d9 ich ie

wol geſprochen han· ich mac wol

minen kvmber klagen· vñ ſi dar vnd9

vngeflehet lan· ſi nimt vo͂ mir fùr⸝

war· mine͂ dienſt manic iar· ich han

gegert· ir mi͂ne vn͂ vinde ir has· dc mir

da nie gela͂c· deſ habe ich ſelbe vndanc·

duhte ich ſi ſin w9tſi hete mir gelonet

 ⸿ bc· |

Ich ſprach ich wolte ir iemer leben· dc lieſ [185rb]

ich wite mere komen· min h9ze het||ir ge⸝ ich ||

geben· dc han ich nv vo͂ ir genome͂· ſwer

tumbe͂ antheis trage· e in d9 ſtrit· beroͮ

be ſiner iare gar· alſo han ich getan· d9

krieg ſi ir v9lan· fùr diſe zitwil ich die⸝

nen anderſwar·

Ich was vngetrùwe͂ ie gehas· nv wolte

ich vngetrivwe ſin· mir taete vntrùwe

verre bas· da͂ne dc mich dù trùwe min·

vo͂ ir niht ſcheiden lieſſe· dù mich ir die

ne͂ hies· nv tůt mir weſi wil mir vn⸝

gelonet lan· ich ſpriche ir nùwan gůt·

e ich beſwere ir mvͦt· ſo wil ich e· die ſchvl⸝

de zvͦ dem ſchaden han·

Der ich da her gedienet han· dur die

wil ich mit froͤide͂ ſin· doh es mich we⸝

nig hat v9uan· ich weis wol dc dù frowe

min· nach eren lebet· ſwer vo͂ der ſiner

ſtrebet· der habe im dcin betraget ſiner

iare vil· ſwer alſo minne͂ kan· der iſt

ein valſcher man· min mvͦt ſtet bas· vo͂

ir ich niemer komen wil·

Sit ich ir lones mvͦs enbern· der ich

manig iar gedienet han· ſo geruͦche

mich got eines wern· dc es der ſchone͂

mvͤſſe ergan· nach eren vñ wol· ſit ich

mich reche͂ ſol· deſwar dc ſivñ doch niht

anders wa͂ alſo· dc ich ir wol heiles ga͂·

vn͂ dc da͂ne ein ander man· vñ bin da

biir leideſ gram ir liebes fro·

Mir ſint dù iar vil vnu9lorn· dù ich an

ſi gewendet han· hat mich ir min⸝

nen lon v9born· doch troͤſtet mich ein lie⸝

ber wan· ich gerte nihteſ me· wan mvͤ

ſe ich ir als e· ze frowe͂ iehe͂· menig

man nimt ſin ende alſo· dc im niem9

gvͦt geſchiht· wa͂ das er ſich v9ſiht· dc

es ſvle geſchehe͂· vñ tůt in der gedin⸝

 ⸿ ge fro· |

Do ir min dieneſt niht ze h9zen gie· do [185va]

duhte mich an ir beſcheidenlich· dc ſi

ir w9den libes mich erlie· dar an bedahte

ſi vil rehte ſich· zv̀rne ich dc iſt ir ſpot

vn͂ altet mich· gros was min wandel do

ſi den entſas· do meit ſi meit ſi mich vil

wol geloͮbe ich dc· mere dvr ir ere danne

vf mine͂ has· ſi wennet des ir lop ſte

deſte bas·

Min dienſt der iſt alzelanc· bi vngewiſ⸝

ſeme wane· nach der ie min h9ze ranc·

dù lat mich troſtes ane· ich moͤhte ir klage͂

vñ vnder ſagen· vo͂ meniger zit· ſit ir er

kande ir ſtrit· ſit iſt mir geweſe͂ fùr war ·

ein ſtvnde ein tac ein tac ein woche ein

woche ein ganzes iar·

We was tete ſi eine͂ man· dem ſi doch

vient were · ſit ſi ſo wol v9derbe͂ kan·

ir frùnt mit maniger ſwere· mir tete

baſ· des riches has· io moͤhte ich eteſwar·

entwichen ſiner ſchar· diſ leit wont

mir alles bi· vñ nimt vo͂ minen froͤide͂

zins alſ ich ſin eigen ſi·

Swes froͤide an gvͦten wibe͂ ſtat· der

ſol in ſpreche͂ wol· vñ weſen vnder⸝

tan· das iſt min ſite vn͂ oͮch min rat

als es mit trùwen ſol· dc kan mich niht

v9uan· an einer ſtat· dar ich noch ie ge⸝

naden bat· da habe ich mich vil gar erge⸝

ben· vñ wil dar iemer leben·

Moͤhte ich der ſchone͂ mine͂ mvͦt· nach

minem willen ſagen· ſo lieſſe ich mi⸝

nen ſanc· nv iſt min ſelde niht ſo gvͦt·

durch dc ich mvͦs ich ir klage͂· mit ſange dù

mich twanc· ſwie verre ich ſi· doch tuͦn ich

ir den botte͂ bi· den ſi wol hoͤret vn͂ niht

ſiht· der meldet mich da niht·

Dis iſt ein klage vn͂ niht ein ſanc· da

ich der lieben mitte· irniwe minù leit ·

die ſweren tage ſint alzelanc· dc ich ſi ge⸝

naden bitte· vñ ſi mir doch v9ſeit· ſwer ſol⸝

hen ſtrit· der kvmber ane froͤide git· v9las⸝

sen koͤnde des ich niht kan· der were ein

ſelig man·

Dem krùze zimt wol reiner mvͦt· vñ |

kùſche ſitte· ſo mag man ſelde vn͂ alleſ [185va]

gůt· erw9ben da mitte· oͮch iſt es niht

ein kleiner haft· dem tvmbe͂ man· der ſi⸝

me libe meiſterſchaft· niht halten kan·

es wil niht dc ma͂ ſi· der w9ke dar vnd9

fri· wc toͮgt es vf der wat· d9 ſin an de͂

h9zen niene hat·

Nv zinſent ritter ùwer leben· vñ oͮch

den mvͦt· dvrh in der iv da hat gege⸝

ben· beide lip vn͂ gůt· ſwes ſchilt ie wc

zer w9lte bereit· vf hohen pris · ob er

den gotte nv v9ſeit· der iſt niht wiſ · wa͂

ſwem dc iſt beſchert· dc er da wol gevert ·

dc giltet beidù teil· der welte lop der ſele

Der hacchen han ich manige͂ ⸿ heil·

tac· geloͮfen nach· da nieme͂ ſtete vin⸝

den ~~kan~~· mac· dar was mir gach· dù w9lt

lachet mich triegende an· vñ winket mir·

nv han ich als ein tvmber man· gevol⸝

get ir· nv hilf mir h9re kriſt· d9 min da

varende iſt· dc ich mich dem entſage· mit

dine͂ zeiche͂ dc ich hie trage·

Sit mich der tot beroͮbet hat· des h9ren

min· ſwie nv dù w9lt nach im ge⸝

ſtat· dc laſſe ich ſin· der froͤide min de͂

beſte͂ teil· hat er da hin· ſchvͤfe ich nv d9

ſele heil· dc wer ein ſin· mag ich ime

zehelfe komen· min vart die ich han

genome͂· ich wil ime ir halber iehen·

vor gote mvͤſſe ich in geſehen·

Swelch frowe ſendet ir lieben man·

mit rehte͂ mvͦte vf diſe vart· div

koͮfet halbe͂ lon dar an· ob ſi mich hei

me alſo bewart· dc ſi v9dienet kv̀ſchù

wort· ſi bette fùr ſi beidù hie· ſo vert

er fùr ſi beidù dort·

We war vmbe trure͂ wir· io gezimt

es nieme͂ wol· ſolher ſwere ich ger⸝

ne enbir· der ich niht genieſſen ſol· war⸝

ta wie dù heide ſtat· ſchone i͂ gruͤner

wete· als ſi die lieben ſvmer zit enpfa͂⸝

gen hat·

Reht iſt dc ein ſelic man· ſanft|er w9⸝

be ſwas er wil· wan er lop gedie⸝

nen kan· als ich gerne tete vil· er hat

wu͂nekliche͂ grůs· vo͂ den beſte͂ die nv |

lebent· es iſt ein not ſwer lange bite͂ mvͦſ· [186ra]

Das ein wip getrùwe ſi· des bedarf ich

harte wol· wan ich bin ir ſelten bi·

des ich niht engelte͂ ſol· wan ich ſi dvr

got v9bir· lieſſe ichs vmbe ir ere niht· ſo

keme ich niem9 einen fůs von ir·

Sine wil mich niht gewern· dc ich ir

gelige bi· vñ en wil min niht enb9n·

zeinem frùnde als giht ſi· io iſt ſi mir

niht gehas· da ſtvͤnde genade bi· ſo tete

mir ein ſenfter vient bas·

Si wil mir gelonet han· nv wil ich als

ſi da wil· dc mvͦs ich fùr gvͦt enpfan·

anders duhte ſis zevil· dc ſi mich ir diene͂

lat· ſeht des tet ein heide͂ niht· io iſt es ze⸝

vil ob ſis niht ſv̀nde hat·

Der mit gelùke truric iſt· der wirt mit

vngelùke ſelten gemelliche fro· fùr

truren han ich eine͂ liſt· ſwas mir geſchi⸝

het zeleide ſo gedenke ich iemer ſo· nv la

varn es ſolte dir geſchehe͂ · ſchiere kvmt·

dc dir gefrumt· ſvs ſol ein man des beſte͂

ſich verſehen·

Swer anders giht der miſſe ſeit· wa͂

dc man ſtetù wip mit ſtetekeit er⸝

werben mvͦs· des hat mir min vnſtete⸝

keit· ein ſtetes wip v9lorn dù bot mir

alſo ſchone͂ grůs· dc ſi mir oͮgte lieben

wan· do ſi erkos· mich ſtetelos· do mvͦſe

oͮch dù genade ein ende han·

Es iſt mir iemer mere gvͦt· dc min

vnſtete an froͤiden mich v9ſvmet hat·

nv kere ich mich an ſtete͂ mvͦt· vñ mvͦſ

mit heile mines vngelùkeſ w9den rat·

ich bin einer ſteter vndertan· an d9 wirt

ſchin· dù ſtete min· vñ dc ich an ſtaete mei⸝

ſter nie gewan·

Richer got in welher maſſe wirt ir

grůs· ſwenne ich ſi ſihe die ich da

mide manige͂ tac· ſit der da heime wa͂⸝

kes fùrhten|mvͦs· der doch ſin lieb zereh⸝

ter zit gegruͤſſen mac· da wil ich genieſ⸝

ſen ir beſcheide͂heit· vñ dc ſi vil wol wiſ⸝

ſe warvmbe ich ſi meit· ſo tvͦt ſi wol vn͂

lit min troſt vil gar dar an· dc ſtete h9ze

an frùnde we͂ken niͤne kan· |

Niema͂ lebt der ſinen frùnt ſo dike ſiht· [186rb]

er mvͤſſe an in gedenke͂ ſvnder ſine͂

danc· dc erzeiget h9zeklicher liebe niht·

ſo iſt vnſer ſvmelich9 beiten alze lanc· dc

ein wip ir ſtete an vns erzeige͂ mac· ge⸝

denke ein frowe dc vnſtete ſi ein ſlac· ge⸝

wi͂ne ich nach der lange͂ froͤmde ſchonen

grvͦs· wie ſere ich ich dc mit dienſte iem9

me beſorge͂ mvͦs·

Iſt es war als ich genvͦge hoͤre iehe͂· dc lo⸝

ſen hin ze den wibe͂ ſi der beſte rat· we

was heiles mac danne eine͂ man geſche⸝

hen· der dc vn͂ allen valſch dvrh ſine trù⸝

we lat· dc ſi vn͂ er vil ſtete ſin an reine͂

ſitte· ia erwirbet er ein ſtetes heil da mit

te · ſo der vil gaheloſen gehes heil zergat·

dc er an der vil gaheloſen gehes fvnden

Min froͤide wart nie ſorgelos · ⸿ hat·

vnz an die tage· dc ich mir kriſteſ blů⸝

me͂ kos· die ich hie trage· die kv̀ndent

eine ſvmer zit· dù alſo gar· in ſvͤſſer oͮge͂⸝

weide lit· got helfe vns darhin in de͂ ze⸝

hende͂ kor· dar vs ein helle mor· ſin valſch

v9ſtoſſen hat· vñ noch den gvͦten offe͂ ſtat·

Mich hat dù welt alſo gewent· dc mir

der mvͦt· ſich zeiner maſſe nach ir

ſent· deſt mir nv gvͦt· got hat vil wol

ze mir getan· als es nv ſtat· dc ich d9 ſor⸝

ge͂ bin erlan· dù menige͂ hat· gebvnde͂

an den fůs· dc er beliben mvͦs· ſwa͂ne ich

in kriſtes ſchar· mit froͤide͂ wu͂nekliche

Ob man mit lv̀gen die ſele ⸿ var·

nert· ſo weis ich den der heilig iſt·

der mir dike meine ſw9t· mich vberwa͂t

ſin karger liſt· dc ich in zeime frùnde er⸝

kos· da wande ich ſtete fùnde· min ſelb9

ſin mich da v9los· als ich der w9lte kv̀nde·

ſin lip iſt alſe valſchelos· ſam dc mer der

War vmbe ſvͦcht ich froͤmde͂ ⸿ v̀nde·

rat· ſit mich min ſelber h9ze troͮc· dc

mich an den v9leittet hat· der mir noch nie⸝

man gůter doͮg· es iſt ein ſwach9 ma͂nes

pris· den er beget an wibe͂· ſvͤſſer worte

iſt er ſo wiſ· dc man ſi moͤhte ſchriben·

den volget ich vntz vf dc is· der ſcha⸝

de mvͦs mir beliben· |

Begvnde ich vehen alle man· dc tete ich [186va]

durch ſin eineſ has· wie ſchvldic were͂

ſi dar an· ia lonet meniger ſiner bas· dù

hat ſich dvrh ir ſchoͤnen ſin· geſellet ſele⸝

kliche· dù lachet ſwa͂ne ich truric bin· wir

alten vngeliche· nach leide hvͦb ſich min

begin· dc ſenfte got der riche·

Es iſt mir ein ringù klage· dc ich ſi ſo

ſelten ſihe· der ich alle mine tage· gvͦteſ

iach vn͂ iemer gihe· mir iſt niender and9s⸝

wa· wirs danne da· mime libe get zena·

ich en moͤhte erw9ben dc· das ſi alſo ſehe·

dc ſi min zefrùnde v9iehe· mir tvͦt ir froͤ⸝

meden anders bas·

Gvͦter wibe ſelekeit· froͤite noch dc her⸝

ze min· niema͂ iſt in bas gereit· das

ſol lange ſtete ſin· ich wil ir lieb mit lie⸝

be tragen· ze minen tage͂· vñ ir leit mit

leide klage͂· niema͂ ſol ir|lobes gedagen·

ſwc wir rehtes w9ben· vñ dc wir man noh

nien v9derben· des ſvln wir in genade ſage͂·

Nieman iſt ein ſelig man· ze dirre w9lte

wan der eine· d9 nie liebes teil gewan·

vñ oͮch dar nach gedenket kleine· des h9ze

iſt vri vo͂ ſender not· dù manige͂ bringet

vf den tot· der ſchone heil gedienet hat·

vñ ſich des ane mvͦs began· dem libe niht

ſo nahe gat· als ich mich leides wol entſta͂·

wand ich den ſelben kvmb9 han·

Es iſt ein vngelùkes grůs· d9 get fùr

aller hande ſwere· dc ich vo͂ frùnde͂

ſcheide͂ mvͦs· bi den ich iemer gerne w9e·

dù not vo͂ mine͂ trùwe͂ kvmt· ich en weiſ

ob ſi der ſele iht frumt· ſine git de͂ libe

lones me· wan trure͂ den vil lange͂ tac·

mir tůt min ſtete dike we· wand ich mih

niht getroͤſten mac· der gvͦte͂ dù min ſcho⸝

ne pflag·

Dir hat enbotte͂ frowe gůt· ſine͂ dienſt

der dirs wol gan· ein ritter der vil

gerne tůt· dc beſte dc ſin h9ze kan· d9 wil

dvr dine͂ wille͂ diſen ſvmer ſin· vil ho⸝

hes mvͦtes verre vf die genade din· dc

ſolt dv mi͂neklich enpfan· dc ich mit gů⸝

ten mere͂ var· ſo bin ich willekome͂ dar·

Dv ſolt ime minen dieneſt ſage͂· ſwc |

im zeliebe mvge geſchehe͂· dc moͤhte nie⸝ [186vb]

man bas behage͂· d9 in ſo ſelten habe ge⸝

ſehen· vñ bitte in dc er wende ſine͂ ſtol⸝

zen lib· da man im lone ich bin ein vil

froͤmdes wib · zenpfahe͂ ſvs getane re⸝

de· ſwes er oͮch anders gert· dc tvͦn ich

wan deſ iſt er wert·

Min erſte rede die ſi ie v9nan· die en⸝

phie ſi dc mich dvhte gvͦt· biſ ſi ~~m~~

mich nahe͂ zir gewan· zehant beſtvͦnt

ſi ein ander mvͦt· ſwie gerne ich wolte

in mac vo͂ ir niht kome͂· dù groſſe liebe

hat ſo vaſte zvͦ genome͂· dc ſi mich nien

laſſet vri· ich mvͦſ ir eige͂ iem9 ſin· nv en⸝

růch eſt oͮch der wille min·

Ich mvͦs vo͂ rehte den|tac iem9 mi͂nen·

do ich die w9den von erſt erkande· in ſvͤſ⸝

ſer zùhte mit wibliche͂ ſinne͂· wol mih

dc ich den mvͦt ie dar bewande· dc ſchat

ir niht vn͂ iſt mir iemer mere gůt· wa͂d

ich ze gotte vn͂ ze der welte den mvͦt·

deſte bas dvr ir willen kere· ſus dinge

ich dc ſich min froͤide noh gemere·

Sich mac min lip vo͂ der gvͦte͂ wol ſchei⸝

den· min h9ze min wille mvͦs bi ir beli⸝

ben· ſi mac mir lebe͂ vn͂ froͤide wol leiden·

da bi alle mine ſwere v9tribe͂· an ir lit bei⸝

de min lieb vnd min leit· ſwc ſi min wil

dc iſt ir iemer bereit· wart ich ie vro dc

ſchvͦf niht wan ir guͤte· got ſi d9 ir lip vn͂

ere behuͤte·

Ich ſchiet vo͂ ir dc ich ir niht enkvnde·

beſcheide͂ wie ich ſi meinde in de͂ mvͦte·

ſit fuͤgte mir ein vil ſelige ſtvnde· das

ich ſi vant mir zeheile ane hvͦte· do ich

die w9den mit fůge geſach· vñ ich ir mi͂ſ

wille͂ gar v9jach· dc enpfie ſi mir dc irs

got iemer lone· ſi was vo͂ kinde vnde

mvͦs iemer ſin min krone·

Swes froͤide hin ze den blůme͂ ſtat· d9

mvͦs vil ſchiere trure͂ gege͂ der ſwe⸝

ren zit· ie doch wirt eines wibeſ rat· dù

die lange͂ naht bi liebe͂ manne lit· ſvs

wil oͮch ich de͂ wint9 lanc· mir kùrze͂ ane

vogel ſanc· ſol ich des enbern deſt ane

minen danc· |

Die frùnde habent mir ein ſpil· getei⸝ [187ra]

let vor deſt beidenthalben v9lorn· doch ich

ir eines neme͂ wil· ane gůt wal ſo w9e es

bas v9born· ſi iehent welle ich mi͂ne pfle⸝

gen· ſo mvͤsſe ich mich ir bewege͂· doch ſo

ratet mir der mir der můt zebeide͂ wege͂·

Wer es miner frùnde rat· ia h9re wes

ſolt er mir da͂ne wiſſen danc· ſit ers

wol gedienet hat· da vo͂ ſo dvnket mich

ſin biten alzelanc· wand ich wage͂ wil

dvrh in· den lip die ere vn͂ al den ſin· ſo

mvͦs mir gelinge͂ ob ich ſelic bin·

Es iſt alleſ des wol wert· ob ich min trù⸝

we an im behalte͂ wil· des ein man

ze wibe gert· deſwar dekeiner ere͂ iſt im

niht ze vil· er iſt ein ſo beſcheide͂ man·

ob ichs an im behalte͂ kan· mi͂ne ich in da

miſſeget mir niemer an·

Maniger gruͤſſet mich alſo· d9 grůs tůt

mich ze maſſe fro· hartma͂ gen wir

ſchowen· ritt9liche frowen· mac er mich

mit gemache lan· vñ ile er zvͦ den frowe͂

gan· bi frowe͂ truwe ich niht v9van· wa͂

dc ich mvͤde vor in ſtan·

Ze frowe͂ habe ich eine͂ ſin· als ſi mir

ſint als bin ich in· wand ich mac bc

v9tribe͂· dv̀ zit mit arme͂ wibe͂· ſwar ich

kvm da iſt ir vil· da vinde ich die div

mich da wil· dù iſt oͮch mines h9zen ſpil·

was toͮg mir ein zehohes zil·

In miner torheit mir beſchach· dc ich zvͦ

zeiner frowe͂ geſprach· frowe ich han mi⸝

ne ſinne· gewant an ùwer mi͂ne· do wart

ich twerhes an geſehen· deſ wil ich des

ſi iv beiehe͂· mir wip in ſolher maſſe ſpehe͂·

dù mir des niht enlant beſchehe͂·

Dis weren wu͂nekliche tage· d9 ſi miot

froͤide͂ moͤhte lebe͂· nv hat mir got ein

ſwere klage· ze dirre ſchoͤne͂ zit gegebe͂· |

der mir leid9 niem9 wirdet bvͦs· ich han v9⸝ [187rb]

lorn einen man· dc ich fùr war wol ſpreche͂

mvͦs· dc wib nie liebern frùnt gewan· do

ich ſin pflac do frvͤit er mich· nv pflege

ſin got der pfliget ſin bas da͂ne ich·

Min ſchade wer niema͂ne reht erkant·

ern dùhte in groſſer klage w9t· an de͂

ich trùwe vn͂ ere ie vant· vñ ſwes ein wib

an ma͂ne gert· d9 iſt alzegehes mir beno⸝

me͂· des mac mir vnz an mine͂ tot· nie⸝

mer niht ze ſtatte͂ kome͂· ine mvͤſſe lide͂

ſende not· d9 nv iht liebers ſi beſchehe͂· dù

laſſe oͮch dc an ir geberde͂ ſehen·

Got hat vil wol zvͦ zir getan· ſit dliep

ſo leides ende git· dù ſich ir beider hat

erlan· der get mit froͤide͂ hin dù zit· ich

han klage ſi manige͂ liehte͂ tac· vñ

ir gemvͤte ſtet alſo· dc ſi mir niht geloͮ⸝

ben mag· ich bin vo͂ liebe worde͂ fro· ſol ich

der iare w9den alt· dc giltet ſich mit leide

tvſentvalt·

Ich var mit ùwere͂ hulde͂ h9ren vñ mage· lùt

vñ lant die mvͤſſen ſelig ſin· es iſt vnnot

dc iema͂ minr v9te vrage· ich ſage wol fur

war die reiſe mich vieng dù mi͂ne vn͂

lie mich varn vf mine ſicherheit· nv hat

ſi mir enbote͂ bi ir liebe dc ich var· es iſt

vn wendig ich mvͦs endeliche͂ dar· wie kv⸝

me ich breche mine trùwe vn͂ mine͂ eit·

Sich ruͤmet manig9 wc er dvr die mi͂⸝

ne tete· wa ſint dù w9k die rede hoͤre

ich wol· doch ſehe ich gern dc ſi ir eteſliche͂

bete· dc er ir diente als ich ir diene͂ ſol·

eſ iſt gemi͂net der ſich dur die mi͂ne elle͂9⸝

de͂ mvͦs· nv ſeht wie ſi mich vs min9 zun⸝

ge͂ zùhet vber mer· vñ lebte min her ſa⸝

latin vn͂ al ſin her· dien brehte͂ mich vo͂

vra͂ke͂ niemer eine͂ fůs·

Ir mi͂ne ſi͂ger ù mvͦs ofte miſſeli͂ge͂· dc iv

de͂ ſchade͂ tůt dc iſt d9 wa͂· ich wil mich ruͤ⸝

me͂ ich mag wol vo͂ mi͂ne͂ ſi͂ge͂· ſit mich dv̀

mi͂ne hat vn͂ ich ſi han· dc ich da wil ſeht

dc wil alſe g9ne habe͂ mich· ſo mvͤſt ab9 ir

v9lieſe͂ vnderwile͂t wanes vil· ir ringe͂t

vmbe lieb dc ùwer niht en wil· wan mv̀

get ir arme͂ mi͂ne͂ ſolhe mi͂ne als ich·